Cik Zott, jelaskan bagaimana awak nak ambil
imej pembelauan sinar-X seperti dalam cadangan awak...
UCLA 1950 PEPERIKSAAN KELAYAKAN PHD
...tanpa mengeringkan dulu protein menjadi bentuk kristal mineral.
Dr. James Bernal dan Dr. Dorothy Crowfoot Hodgkin
telah mempelopori teknik yang membolehkan mereka
mendedahkan kristal pepsin untuk kristalografi sinar-X
dalam larutan arak induk yang menghablurkannya.
Dalam bentuk kristalnya, sebahagian besar protein adalah pelarut mengikut isi padu
dalam persekitaran selular yang memberi fungsinya.
Ini memberikan saya peluang unik
untuk mengimejkan protein yang lebih besar dan asid nukleik.
Saya boleh huraikan.
Saya dah agak awak di sini. Asyik bekerja.
Tak juga. Saya asyik melihat jam.
Apa kata mereka? Beritahu semuanya.
Terlalu awal untuk kepastian, tapi awak buat mereka kagum.
Yakah? Tak sangka.
- Saya dah cakap, ia belum rasmi. - Siapa yang menghalang?
Meyers. Dia konservatif.
Awak lihat wajahnya semasa saya tepis soalan kristalografi sinar-X?
Dia sangka boleh perangkap saya.
Antara detik membanggakan dalam kerjaya akademik saya.
Dr. Bates, saya...
Jangan risau. Tak apa. Tiada orang lain di sini.
Bukan,
Saya tak rasa begitu tentang awak, Dr Bates.
Hei, jangan berlagak bodoh, Elizabeth. Kita berdua tahu awak tak bodoh.
- Saya patut... - Hei.
- Bukan di sini. Saya patut... - Tunggu. Hei, cuma...
Jangan melawan, boleh? Hentikan.
- Jangan melawan. Jangan. - Hentikan!
Tolonglah!
Ya Tuhan!
Perempuan tak guna!
Awak sangat bertuah.
Dr. Bates bersetuju untuk tak memfailkan dakwaan serangan berbahaya terhadap awak.
Namun, jabatan meminta kenyataan rasmi kekesalan
untuk meneruskan pencalonan PhD awak.
Mereka mahu saya minta maaf?
Cik Zott, mereka jarang beri peluang kedua
untuk salah faham begini.
Ini penyelesaian terbaik untuk semua orang.
Melainkan jika awak memilih untuk menghentikan pencalonan PhD awak.
Tapi, saya sedang jalankan eksperimen. Saya akan terbitkan beberapa bulan lagi.
Awak tikam seorang profesor tetap dengan pensel.
Nyatakan kekesalan atas tindakan awak
dan kami akan anggap kejadian malang ini tak pernah berlaku.
Apabila difikirkan semula, saya memang menyesal.
Bagus.
Saya menyesal hanya ada sebatang pensel.
BERDASARKAN BUKU OLEH BONNIE GARMUS
Saya ingin kembali kepada jawatan makmal saya sebelum ini, segera.
Saya tak faham.
Saya tak mahu lagi bekerja dengan Calvin Evans.
Begitu rupanya. Kenapa?
Kami tak boleh bekerjasama.
Saya bersimpati, sungguh, tapi saya tak boleh buat apa-apa.
Tolonglah, Fran. Apa saya patut buat?
Apa borang yang perlu saya isi? Temuduga keluar 20 langkah?
Saya sanggup buat apa saja yang perlu.
Awak memang teruk.
Dr. Calvin Evans pun tak cukup bagus untuk awak?
- Apa? - Sejak bekerja di sini,
awak berlagak jauh lebih bagus daripada pekerja lain.
Berjalan mendabik dada
di institusi ini seolah-olah awak pencipta penisilin.
- Penisilin tak dicipta. Ia ditemui... - Sudahlah.
Saya tak perlu diceramah oleh orang yang jahil.
- Maksud awak? - Saya dah cakap,
awak dan Dr. Evans akan jadi rumit, tapi awak tak mahu dengar.
Sebab saya wanita yang bodoh dan dangkal, bukan?
Apa yang saya tahu untuk mengajar juruteknik makmal hebat macam awak?
- Saya ahli kimia. - Awak memang sombong.
Awak enggan sertai Ratu Hastings,
tak kira berapa banyak masa dan usaha
- dilaburkan... - Saya dah sertainya!
Tidak, awak pulang awal tanpa beritahu sesiapa pun.
Patut beri peluang kepada gadis lain.
Siapa peduli tentang pertandingan ratu cantik palsu?
Saya peduli! Itu tugas saya.
Saya rasa orang lain pasti setuju,
tugas itu lebih penting daripada bersetubuh
dengan saintis paling berprestij di sini.
Itu tuduhan palsu.
Dr. Evans tak begitu popular,
tapi dia saintis yang bagus.
Awak bukan kedua-duanya.
Jangan paksa kami bekerja kerana dendam. Saya akan beritahu Dr. Donatti.
Silakan.
Dia akan beritahu jawatan awak di makmal asid amino dah diisi.
Seorang pemuda bijak dari Harvard. Sebenarnya, atas saranannya.
Awak sendiri cari masalah. Bukan salah saya.
DILARANG MASUK - DILARANG MENCEROBOH HAK MILIK DR. CALVIN EVANS
Hai.
Helo.
Boleh kita bercakap?
Boleh awak pergi ke sebelah sana? Ini bahagian saya.
MAKMAL KIMIA - JANGAN MASUK JANGAN GANGGU - JANGAN SINGGAH
Saya cipta sistem ruang baharu yang memaksimumkan produktiviti kajian kita
di samping menghormati batas sesama kita.
Itu bahagian makmal awak dan ini bahagian saya.
Sudah tentu, bilik ini tak simetri sepenuhnya,
jadi bahagian saya kurang 11 sentimeter persegi.
Saya rasa itu adil memandangkan perbezaan jisim badan kita.
Elizabeth, saya tak faham. Apa salah saya?
Semuanya lebih jelas begini.
Masalah kebersihan? Saya akan sorok seluar dalam saya.
Saya janji takkan makan biskut kering di makmal lagi.
Walau apa pun, saya pasti boleh betulkan.
Dr. Evans, saya sedang bekerja.
Bolehkah kita bincangkannya di kemudian hari?
Boleh.
Patutkah saya...
Bagaimana jika saya pergi?
Beri awak ruang untuk bersendirian.
Kalau begitu, baiklah.
24 JAM - 36 JAM 48 JAM - 60 JAM
Jangan makan sampah! Awak akan sakit.
Tunggu. Saya akan kembali.
Salam perkenalan juga.
Semoga awak berjaya.
Kamu dah bersedia untuk mengekstrak DNA daripada strawberi?
Mari mula.
- Itu saja? - Helo.
"Itu saja?"
Kamu sedang melihat manual arahan seumur hidup.
Rupanya macam hingus.
Aduhai.
Boleh kami tonton TV?
Terima kasih jaga mereka.
Saya cuba.
Sementara itu, Suruhanjaya Lebuh Raya California
menghantar juruukur walaupun kami hantar petisyen.
Mungkin itu sebabnya.
Mereka ambil ukuran berhampiran gereja. Boleh awak bayangkan?
Teruknya.
Boleh saya tolong?
Sebenarnya, boleh.
Majlis perbandaran mengadakan mesyuarat akhir bulan ini.
Jawatankuasa Adams-Washington bentangkan kes kami terhadap lebuh raya.
Pasti besar maknanya jika awak datang dan tunjukkan sokongan.
Boleh, tapi saya tiada kepakaran dalam pembangunan bandar.
Awak tak perlukan kepakaran. Saya ada kepakaran itu.
Saya perlukan orang yang kelihatan seperti awak untuk menyebelahi kami
dan menyokong saya apabila saya mengatakan ini isu komuniti.
Saya akan hadir. Jangan risau.
Terima kasih.
Awak okey?
Ya.
SAYA MINTA MAAF. APA SAJA SILAP SAYA, SAYA MINTA MAAF. - CALVIN
Dia tiada di bangunan ini.
Tinggalkan kami berdua.
Ini minggu ketiga berturut-turut saya batalkan bermain golf untuk duduk di sini
dan menunggu hantu.
- Tuan, saya... - Calvin Evans ialah genius.
Hastings perlukan genius.
Kita perlukan anugerah dan geran yang mereka bawa.
Genius tak boleh dibuang.
Awak bukan saintis harapan, Robert.
Awak eksekutif.
Eksekutif boleh dibuang.
Jadi ayuh hentikan dalih mesyuarat mingguan
di bilik yang menyedihkan ini dan tetapkan tarikh akhir.
Saya beri awak sehingga 1 Februari untuk bawa Evans ke sini,
bentangkan kajiannya untuk Remsen.
Kalau lewat, awak akan dipecat.
Jangan marah, Robert. Saya pun eksekutif juga.
Cuma, saya lebih penting.
Evans di mana?
Saya tak tahu.
Dia ambil berat awak, bukan?
Awak perlu tanya dia sendiri.
Pemberhentian akan berlaku.
Jika dia tak dapat dana Remsen menjelang akhir tahun,
saya perlu pecat pekerja.
Contohnya, juruteknik makmal.
Setiausaha. Semua kakitangan sokongan wanita akan dipecat dahulu.
Pekerja lelaki perlu menyara keluarga mereka.
Kalau awak di tempat saya,
ini perkara yang awak perlu pertimbangkan.
Dr. Donatti, itu ugutankah?
Apabila saya pecat mereka, Saya akan beritahu kebenaran.
Bahawa ini salah gadis yang mengganggu Calvin Evans.
Calvin?
Calvin.
- Apa? - Donatti singgah ke makmal semalam.
Jadi?
Dia akan pecat pekerja, jika awak tak memenangi Remsen.
Lebih banyak tekanan. Baguslah.
Baguslah.
Awak tahu apa saya dah buat sejak memenangi Remsen dua tahun lalu?
Awak tahu?
Tiada apa-apa.
Saya pergi ke makmal setiap hari dan tutup pintu agar tiada siapa tahu
yang saya tak capai apa-apa langsung.
Saya buntu idea.
Kemudian saya jumpa awak,
yang ada banyak idea.
Saya rasa seperti boleh bernafas semula.
Kita membina sesuatu.
Kemudian awak...
Awak tinggalkan saya tanpa penjelasan. Awak cuma...
Saya tak berniat menyakiti awak.
Ada perkara... Sukar untuk saya luahkannya. Saya...
Saya perlu pintu terbuka, sebab saya perlu tahu ada jalan keluar.
Okey.
Jika itu kehendak awak, saya boleh ikut.
Saya rindu bekerja dengan awak.
Saya pun begitu.
Cuma...
Sukar untuk percayai yang kerjasama ini tak akan hancur.
Mungkin.
Tiada apa yang pasti.
Okey.
Jadi, jumpa hari Isnin.
Elizabeth. Apa nama anjing awak?
Enam Tiga Puluh.
Nama yang hebat. Saya andaikan angka unsur karbon dan zink?
Tidak. Dia selalu kejutkan saya pukul 6:30 pagi. Tanpa jemu.
Boleh saya tanya lagi?
Tak perlu minta kebenaran untuk bertanya selepas ini, tapi ya.
Awak nak belajar mendayung?
Guna itu? Tidak, terima kasih.
Bukan. Bukan, maksud saya, di air.
Ia menenangkan, indah. Juga penuh kecekapan.
Tiada perkara lebih sempurna diukur dan lebih saintifik daripada mendayung.
Sedikit kecondongan kepala mampu mengimbangi bot.
Saya pasti tertekan
mencari orang yang lebih sesuai untuk sukan itu daripada awak.
Mungkin bagus untuk kerja berpasukan.
Jangan lupa untuk bernafas dan bertenang.
Sabar semasa gelongsor, okey?
- Awak tergesa-gesa. - Tergesa-gesa?
Apa? Awak cakap saya lambat.
- Jangan terlalu fikirkannya. - Itu mustahil.
Biarkan dayung itu tenggelam.
- Awak hebat, okey? - Calvin Evans, saya benar-benar
- tak tahu... - Hei, jangan!
Elizabeth!
Dia kata "Ia menenangkan" dan "indah".
Kenapa tak cakap awak tak tahu berenang?
Awak kata kita akan naik bot.
Setahu saya perkataan "bot" menafikan keperluan untuk berenang.
Secara idealnya, ya.
Terima kasih sebab tak biarkan saya mati.
- Maksud awak, selamatkan dengan gagah? - Oh tolonglah. Jangan mengarut.
Sejujurnya, ia memang indah.
Elizabeth, saya rasa masalah akan timbul.
Saya tak pasti jika ada penyelesaiannya.
Saya mula menaruh perasaan kepada awak.
Perasaan yang mendalam.
Itu tak adil bagi awak sebagai saintis.
Awak layak dilayan dengan profesionalisme dan rasa hormat.
Mungkin betul kata awak.
Mungkin lebih baik jika kita bekerja secara berasingan.
Dengan itu, saya tak akan terdedah kepada feromon awak dan...
Betul.
Sekarang, bagaimana?
Kita teruskan.
Tapi, kita akan lakukannya lagi, bukan? Ciuman itu?
Ya. Kemungkinannya sentiasa ada.
Seperti boleh dilihat,
laluan cadangan kami adalah yang paling cekap
dan akan merancakkan beberapa komuniti mundur dalam laluannya.
SELAMATKAN KAMI DARIPADA LEBUH RAYA
Kami yakin lebuh raya ini akan menjadi contoh geografi bandar yang cemerlang.
Terima kasih, En. Jenkins.
Seterusnya, kita akan mendengar daripada wakil Jawatankuasa Adams-Washington.
Selamat petang. Saya Harriet Sloane,
pembantu peguam di pejabat Eugene Hollis, penduduk Sugar Hill yang bangga
dan ahli pengasas jawatankuasa ini.
Dalam justifikasi cadangan, kamu guna perkataan "mundur" sebanyak sembilan kali
bagi merujuk kepada kejiranan Sugar Hill.
Saya tak pasti saya tahu maksud perkataan itu.
Suram, sugul, tidak ramah.
Saya perlu beri definisi perkataan itu?
Terima kasih. Tak perlu.
Saya cuma bertanya sebab saya keliru.
Saya punya dua anak, Linda dan Junior,
yang suka menjual air limau di Berkeley Square.
Duke Ellington dan kawan baiknya, Hattie McDaniel,
anjurkan pesta di rumah agam mereka.
Suami saya, yang kini berkhidmat untuk negara kita di Korea,
adalah ketua pembedahan kulit hitam pertama.
Salah seorang jiran saya sedang dicalonkan untuk Nobel Kimia.
Jadi, apabila awak kata "mundur",
saya tak faham.
Apabila awak jajarkan lebuh raya melalui kejiranan yang majoriti kulit Hitam
dan dua lagi kejiranan kulit Hitam beberapa batu jauhnya,
semata-mata kerana kejiranan itu "mundur",
saya terpaksa mempersoalkan definisi perkataan tersebut.
Jadi, saya dah cuba tambah PRPP dan ATP pada pelbagai kepekatan,
tapi hasilnya tetap sama.
Mungkin larutannya terlalu berasid?
Terlalu asas?
Saya sangat tersinggung.
Awak fikir saya dungu?
Sudah tentu tidak.
Kita patut berehat.
Berehat? Kita tak produktif langsung.
Itu sebab kita perlu berehat.
Elizabeth, awak lebih bijak daripada saya,
tapi saya ada sesuatu yang awak tiada.
Kromosom Y?
Ya. Tapi, saya juga memiliki pemikiran jaz.
Saya tahu bila perlu duduk, bertenang, biarkan idea...
- Merayau. - ...bawa saya ke mana saja.
Tanpa hala tuju dan matlamat?
Menuju matlamat teragung.
Apa matlamatnya?
Perkara hebat.
Ayuh, kita keluar.
Saya nak bawa awak ke tempat yang lebih penting.
Awak okey. Saya ada.
Saya rasa masalahnya ialah sisa refleks menyelam badan saya
telah dikuasai oleh refleks lumpuh ketakutan saya,
jadi saya perlu cari jalan untuk memintas refleks itu.
Mungkin.
Saya rasa awak perlu belajar meniup buih.
Kita cuba ini.
Letakkan tangan di dinding, tenggelamkan muka awak
dan tiup buih.
Tak perlu tenggelamkan seluruh kepala. Hanya muka awak, begini.
Awak boleh.
Bodoh sungguh sebab saya gementar.
Saya ada.
Saya berubah fikiran.
Okey,
jika kita bercium?
Apa kaitannya?
Jika saya penuhi mulut awak sambil kita menyelam, saya rasa...
Ia mungkin berhasil. Awak cuma perlu percayakan saya.
- Buatlah. - Awak pasti?
Ya, buat sebelum saya sempat fikir.
Bagaimana?
Entahlah. Mungkin kita perlu cuba lagi.
Apa yang awak tulis?
Hanya renungan. Belum bersedia untuk berkongsi.
Beri saya petunjuk.
Awak menggoda kemudian menipu saya.
"Hidrolisis berulang ATP selepas ia dipekatkan menjadi ADP"?
Hanya sesuatu yang saya fikirkan.
Hasilnya ialah AMP, tapi saya buntu. Itu mustahil.
Molekul terhidrolisis membebaskan pirofosfat tak organik.
Saya sangat tertarik dengan awak sekarang.
Dengan tenaga daripada tindak balas dan tambahan ion dengan fosforus.
Akhirnya, Calvin.
Aduhai. Mari sini.
Datanglah, kamu semua yang setia
Gembira dan berjaya
Oh marilah
Oh marilah kamu ke Betlehem
Datang dan lihat dia
Awak pulang untuk Krismas?
Apa maksud awak?
Saya andaikan awak ada keluarga untuk meraikan perayaan ini.
Tiada. Awak pula?
Saya tak terasa nak beraya tahun ini.
Saya cuma mahu bekerja Krismas ini.
Peliknya, Elizabeth.
Kenapa?
Saya pun rasa begitu.
Awak pula?
Calvin, tolong hentikan lagu.
Buat lagi. Wah.
- Wah. - Kita berjaya?
- Hebatnya. - Kita berjaya.
Kita patut raikan.
Kita mesti raikan.
Ikut saya.
Nombor lapan, memang nakal.
Begini cara menari.
Saya rasa ini kali pertama saya tak membenci Krismas.
Tak suka perayaan?
Ia mengingatkan saya tentang perkara yang saya tak mahu ingat.
Saya pun.
Apa perkaranya?
Semua sanak saudara saya meninggal.
Saya keseorangan di dunia. Masalah percutian perayaan biasa.
Saya bersimpati.
Awak pula?
Keluarga saya? Saya kehilangan abang semasa kecil.
Ibu bapa awak pula?
Saya tak bercakap dengan mereka sejak berumur 17 tahun. Ini pilihan saya.
- Masalah besar percutian perayaan. - Betul.
Kita tak pandai menyambut Krismas.
Krismas cuma rekaan.
Betul. Krismas cuma rekaan.
Saya terlupa.
Maknanya kita tak perlukan hadiah.
Tapi, saya tak kata begitu.
Saya tak bermaksud... Ia bergantung. Apa hadiah awak untuk saya?
Kita jumpa di kafeteria dalam dua setengah jam.
Okey.
Saya perlu suling sedikit A5P sebelum minggu depan, jadi...
Bagus. Okey.
Dua setengah jam.
Awak memasak untuk saya?
Saya tak jamin ia sesedap masakan awak.
Tapi, saya dah mencubanya dan ia boleh dimakan.
Api lilin itu mengancam keselamatan.
Tunggu sampai awak cuba ayam.
Peliknya. Saya...
Ya.
Terlalu jauh? Ya.
Bukan... Maksud saya...
Sedap. Syabas.
Syabas?
Bukan syabas. Masak sepenuhnya.
Ia sedap.
Hadiah awak.
Enam Tiga Puluh boleh jadi teman lari awak.
Kerana saya tak mahu berlari dengan awak.
Hadiah yang bagus.
Saya ada satu perkara terakhir.
Ia kecil, tapi...
Saya rasa awak patut tinggal dengan saya.
Mungkin awak akan kata ia terlalu cepat.
Tapi, kita sering luangkan masa bersama dan rumah saya ada banyak ruang.
Tak logik untuk kita terus berulang alik
tanpa henti dan...
Pasti Enam Tiga Puluh juga keliru.
Ya. Enam Tiga Puluh sangat keliru.
Saya, mahu bayar sebahagian sewaan.
Saya pemilik rumah itu. Dah habis dibayar.
Alamak. Saya akan bayar apa saja.
Makan malam, empat malam seminggu.
Tiga kali dan satu makan tengah hari.
Setuju.
Okey. Biar saya cuba ini.
Saya rasa masih kurang sesuatu.
Ya, ia kurang beberapa bahan.
Tapi, permulaan yang bagus.
Terima kasih.
Okey, cakaplah. Apa yang kurang?
Awak bawa buku nota dan pensel?
Harriet. Maaf, ia masih tak biasa dengan talinya.
Saya cuba hubungi awak. Saya ada berita menarik.
Alamak. Mesyuarat. Saya minta maaf. Saya ada penyelidikan dengan Elizabeth.
Kami sebenarnya ada pembentangan beberapa jam lagi.
Jangan risau. Nampaknya awak sibuk.
Bagaimana mesyuarat itu?
Awak rasa apa yang berlaku?
- Sini, biar saya tolong awak. - Tak mengapa. Terima kasih.
Semoga pembentangan kamu berjaya.
Jadi, berasaskan kajian Pauling,
hipotesis saya menyokong tanggapan... Maaf.
Hipotesis saya,
disokong oleh tanggapan bahawa protein terdiri daripada asid amino...
Maafkan saya, rantai... terdiri daripada rantai,
keseluruhan rantai asid amino.
Ia cukup menggembirakan.
Awak dah sedia?
Setelah sekian lama.
Selamat petang.
Dr. Evans, kami dah dengar banyak pembentangan kajian hebat hari ini.
Jadi, kami sangat teruja untuk mendengar kajian yang awak rahsiakan selama ini.
Terima kasih, Dr. Donatti.
Tapi, sebagai pengarang pertama, Elizabeth akan membentangkan hari ini.
Saya dan Dr. Evans telah mengkaji sintesis nukleotida de novo
sebagai cara untuk lebih memahami evolusi biokimia awal dan abiogenesis.
Berbeza dengan kumpulan kajian amino,
kita bermula dengan andaian asas bahawa DNA,
bukan protein, adalah asas kehidupan.
Selepas berjaya mengasingkan PRPP,
kami telah gunakannya untuk mensintesis uridin monofosfat
dan inosine monofosfat untuk pirimidin dan purin, setiap satunya.
Maafkan saya. Maksud awak, kamu boleh mencipta nukleotida dari awal?
Itulah maksud saya, Dr. Price.
Walaupun kamu dah berjaya mensintesis nukleotida,
kami di Hastings percaya bahawa DNA akhirnya akan menemui jalan buntu.
Protokol yang awak dan Dr. Evans buat ini
mungkin menarik tapi tak penting.
Walaupun kamu percaya protein atau DNA adalah asas kehidupan,
laluan sintesis ini cuma pendekatan baharu.
Diels dan Alder dapat Hadiah Nobel untuk sintesis diena.
Cik Zott.
Cik? Bukankah dia doktor?
Dia juruteknik makmal.
Kajian dialah yang menjadi asas cadangan ini.
Dr. Evans, institusi ini ada reputasi.
Reputasi berdasarkan ahli sains bertaraf dunia seperti awak
membuat kajian bertaraf dunia.
Bukan teori-teori jenaka juruteknik makmal yang cantik
yang telah mengganggunya daripada kerja sebenar.
Kerja ini perkara baharu, tuan.
Tuan, juruteknik makmal mengetuai ahli kimia?
Hastings akan menjadi bahan jenaka seluruh komuniti saintifik.
Saya lebih rela tempat ini ditutup.
Awak ada pembentangan ahli kimia lain untuk Remsen, atau itu saja?
Itu saja.
- Ayuh pulang. - Kami akan potong nama saya.
Kami takkan potong.
Elizabeth.
- Kita tak boleh tamatkan penyelidikan... - Elizabeth.
...tanpa geran dan kita tak boleh dapatkan geran melainkan kita hantar.
- Kajian itu terlalu penting. - Saya melindungi awak.
Calvin, saya nak awak faham.
Jika saya tak boleh berdikari, saya bukan siapa-siapa.
Saya juga nak awak faham. Awak orang yang paling saya sayang di dunia ini.
Bukan kerana awak cantik atau bijak,
tapi sebab kita saling mencintai.
Awak boleh menafikannya, tapi saya tak akan percaya.
Apabila atom tertentu berlanggar, ia serta-merta dan tak dapat dielakkan.
Itu kimia asas.
Saya tak menafikannya.
Terima kasih.
Kita akan hantar sendiri tanpa Hastings.
Bolehkah begitu?
Saya tak tahu jika ada orang pernah cuba.
Saya tak pernah ragu-ragu apabila bersama awak.
Terima kasih?
Bukan, saya cuma...
Seumur hidup, saya hidup dengan
rasa panik di dalam hati yang tak dapat dijelaskan.
Apabila kita bersama, ia hilang.
Awak seperti ubat yang saya mahu makan selama-lamanya.
Kalau awak maksudkan "selama-lamanya" secara tradisional,
saya nak jelaskan agar tiada kekeliruan.
Saya tak mahu berkahwin dan tak mahu melahirkan anak.
Ya, boleh. Bukan sekarang juga, tapi maksud saya, akhirnya.
Awak mampu jadi...
Calvin, awak boleh dapatkan enam atau tujuh anak,
tapi ia takkan memberi kesan kepada hidup atau kerja awak.
Wanita perlu membuat pilihan.
Adakah dia mahukan anak atau mahu buat apa-apa lagi?
Saya dah buat keputusan dan tak akan mengubah fikiran saya.
Jika itu menamatkan hubungan kita,
saya faham.
Terima kasih beritahu saya.
Saya dah faham.
Apa?
Keperluan awak.
Selagi saya ada awak dan awak bahagia, itu dah cukup bagi saya.
Itu lebih daripada yang saya boleh bayangkan. Ia juga benar-benar...
Apa?
Entahlah. Saya...
Sains cuba mentakrifkan hukum yang mengawal alam semesta kita.
Persamaan yang boleh menerangkan masa lalu dan meramalkan masa depan kita.
Tapi, saya mula tertanya-tanya jika kita melupakan pemboleh ubah paling penting.
Tolong jangan cakap Tuhan.
Kejutan.
Kejutan?
Bagaimana jika kehidupan memang tak dapat diramal?
Mungkin juga perkara yang memungkinkannya pada mulanya.
Itu cara awak menerangkan abiogenesis? Bagaimana kehidupan bermula?
Kejutan.
- Awak rasa Remsen akan terimanya? - Okey.
Dengar. Salah seorang saintis terhebat dan teori revolusionernya:
kejutan, kita tak dapat meramalkan apa-apa.
Okey. Kami akan pergi berlari.
Saya perlu berfikir tentang menghidrolisis enzim.
Ia temui jalan buntu.
Tak semestinya.
Hampir temui jawapan.
Sangat hampir.
Ya, mari pergi berlari. Anjing baik.
Hei, cepat. Hei, ayuh.
Okey, ayuh. Okey.
Ya. Ya, bagus.
Ayuh. Hei, Enam Tiga Puluh, tak apa. Mari sini. Ayuh.
- Okey. - Dia tak bergerak!
- Mari, tolong saya. - Dapatkan bantuan!
Terjemahan sari kata oleh Hamdan Alias